ઇસ્લામિક સ્ટેટ : પ્રૉપેગૅન્ડા માટે બનાવ્યો ઓનલાઇન કન્ટેન્ટનો વિશાળ ભંડાર\nપ્રતીકાત્મક તસવીર

આ ભંડારની જાણ ઇન્સ્ટિટ્યૂટ ઑફ સ્ટ્રેટેજિક ડાયલૉગ (આઈએસડી)ના રિસર્ચરોએ કરી છે.

આ ઓનલાઇન લાઇબ્રેરીમાં 90 હજારથી પણ વધારે આઇટમ છે અને પ્રત્યેક મહિને આ પ્લૅટફોર્મ પર 10 હજાર જેટલા યુનિક વિઝિટર પણ આવે છે.

નિષ્ણાતો પ્રમાણે આના દ્વારા ઉગ્રવાદીઓ સતત નેટ પર કન્ટેન્ટ મોકલી રહ્યા છે.

ખાસ વાત એ છે કે આને ઇન્ટરનેટ પરથી હઠાવવું પણ સરળ નથી કારણ કે આ તમામ ડેટા એક જગ્યા પર સ્ટોર નથી.

બ્રિટન અને અમેરીકાના ઉગ્રવાદ વિરોધી અધિકારીઓ તરફથી ચેતવણી જાહેર કર્યા પછી પણ આ કન્ટેન્ટમાં સતત વધતો થતો રહ્યો છે. 

'સારા ઉગ્રવાદી બનવાની સામગ્રી'

કન્ટેન્ટની તસવીર

આ ઓનલાઇન કન્ટેન્ટના ભંડારની ઓળખ ઇસ્લામિક સ્ટેટના મુખ્ય નેતા અબુ બકર અલ બગદાદીના ઑક્ટોબર, 2019માં થયેલા મૃત્યુ પછી થઈ છે. આ સમયે સંગઠનનું સમર્થન કરતી સોશિયલ મીડિયામાંની અનેક પોસ્ટમાં એક શોર્ટ લિંકનો ઉપયોગ કરવામાં આવ્યો હતો.

આ લિંક દ્વારા જ સંશોધકોની ટીમે આ ઓનલાઇન ભંડાર સુધી પહોંચી શકી જ્યાં નવ અલગઅલગ ભાષાઓમાં દસ્તાવેજ અને વીડિયો હાજર છે.

આમાં 22 મે, 2017ના માન્ચૅસ્ટર ઍરિના અને 7 જુલાઈ, 2005 લંડનમાં થયેલા ઉગ્રવાદી હુમલા સાથે જોડાયેલી સામગ્રીઓ પણ સામેલ છે. 

સાથે જ 11 સપ્ટેમ્બર, 2001એ અમેરિકાના વર્લ્ડ ટ્રેડ ટાવર પર થયેલા હુમલાની સામગ્રી પણ હાજર છે.

આ ભંડારની શોધ કરનાર અને ઇન્સ્ટિટ્યૂટ ઑફ સ્ટ્રેટેજિક ડાયલૉગના ડેપ્યુટી ડિરેક્ટર મુસ્તાફા અયાદે કહ્યું, "કોઈ પણ હુમલાની યોજના બનાવવા અને તેને અંજામ આપવા સુધીની જાણકારી જોઈએ તે તમામ અહીં હાજર છે. તમારે એક સારા ઉગ્રવાદી બનવામાં મદદ કરનારી જાણકારી અહીં હાજર છે."

આઈએસડીએ આ ઓનલાઇન લાઇબ્રેરીને ઉગ્રવાદી જાણકારીઓનો છુપાયેલો ભંડાર કહ્યો છે. 

અનેક મહિનાઓ સુધી ઇન્સ્ટિટ્યૂટના સંશોધકોએ આ ભંડાર બનાવવાની રીતનું અધ્યયન કર્યું છે, આની દેખરેખ કેવી રીતે રાખવામાં આવી તેના પર પણ ધ્યાન આપવામાં આવ્યું.

સાથે જ અહીં આવનારા લોકો પર પણ અધ્યયન કરવામાં આવ્યું. 

આ ભંડારનો ડેટા કોઈ એક સિંગલ કમ્પ્યુટર સર્વર પર નથી, પરંતુ વિકેન્દ્રિત વ્યવસ્થા હેઠળ રાખવામાં આવ્યો છે.

વિવિધ જગ્યાઓ પર હાજર સર્વરની મદદથી કોઈ પણ કન્ટેન્ટને શૅર કરી શકાય છે. આના કારણે જ આને ઑફલાઇન કરી શકાતો નથી.

જ્યાં સુધી આ ભંડાર હાજર છે ત્યાં સુધી ઇસ્લામિક સ્ટેટને પોતાની વિચારધારા અને ઉદ્દેશ સાથે જોડાયેલા કન્ટેન્ટનો પ્રચાર કરવામાં મદદ મળતી રહેશે.

સેલિબ્રિટી એકાઉન્ટનો...\n\ntl;dr:
પોતાની જાતને 'ઇસ્લામિક સ્ટેટ' કહેનારા ઉગ્રવાદી સંગઠનના ઓનલાઇન કન્ટેન્ટના મોટા ભંડારની જાણ થઈ છે.